Jabarkan Aktiviti dari Tengku Permaisuri Norashikin dalam bahasa melayu

Penampilan pertamanya sebagai Tengku Permaisuri Selangor pada 12 September 2016 di mana baginda dan Sultan Sharafuddin Selangor menghadiri solat sunat Aidiladha bersama rakyat di Masjid Diraja Tengku Ampuan Jemaah. Baginda memakai jubah hitam dan bertudung.

Sebagai permaisuri Sultan Selangor, baginda menemani suaminya ke acara rasmi. Baginda menghadiri istiadat pertabalan Tengku Amir Shah sebagai Raja Muda Selangor yang diadakan selama dua hari pada 8 Oktober 2016 dan 15 Oktober 2016, lebih kurang dua bulan sejak perkahwinannya. Beliau juga menghadiri sesi perasmian Dewan Undangan Negeri Selangor di mana Sultan Sharafuddin memberikan ucapan perasmian.

Baginda juga menghadiri sambutan Tahun Baharu Cina bersama kira-kira 5,000 orang, anjuran anak syarikat Kerajaan Negeri Selangor pada 5 Februari 2017. Dalam acara yang diadakan di Pusat Sukan Pandamaran, Pelabuhan Klang itu, baginda mengadun dan melambung ramuan yusheng bersama mengikuti tradisi, bersama dengan Sultan Sharafuddin dan Menteri Besar Selangor, Azmin Ali. Pada 5 Mac 2017, beliau menyertai larian sejauh 6 kilometer. Ia diadakan di Shah Alam sempena meraikan Malaysia Woman Marathon 2017. Baginda menghadiri istiadat pertabalan Yang di-Pertuan Agong kelima belas, Muhammad V Kelantan di Istana Negara, Jalan Tuanku Abdul Halim pada 24 April 2017. Pada 22 Mei 2017, baginda dan Sultan Sharafuddin membuat lawatan rasmi ke Sekinchan, Sabak Bernam. Di sana, baginda serta Sultan Sharafuddin melawat galeri padi, meninjau industri tempatan dan merasai juadah tempatan. Pada 2 Julai 2017, beliau menghadiri sambutan Aidilfitri bersama Sultan Sharafuddin di Ampang Jaya, yang dihadiri kira-kira 50,000 orang. Baginda menampilkan dirinya semasa KL Fashion Week 2017 pada Ogos 2017 di Pavilion, Kuala Lumpur.

Pada 6 Oktober 2017, Baginda membuat penglibatan rasmi pertamanya di luar negara dengan menghadiri Sambutan Ulang Tahun Ke-50 Jubli Emas Hassanal Bolkiah ke Takhta Brunei bersama Sultan Sharafuddin di Istana Nurul Iman, Brunei. Pada November 2017, Universiti Putra Malaysia menamakan spesies orkid vanila yang baru ditemui sebagai Vanilla Norashikiniana, sempena nama baginda. Baginda dan Sultan Sharafuddin telah membuat lawatan rasmi ke kemudahan pengangkutan rel di Lembah Klang pada 16 Disember 2017. Lawatan bermula di stesen LRT Glenmarie dan berakhir di stesen Monorel Bukit Nanas. Mereka melawat beberapa stesen terpilih semasa lawatan tersebut, iaitu KL Sentral, stesen MRT Muzium Negara, stesen MRT Stadium Kajang dan stesen MRT Merdeka. Pada 19 Disember 2017, beliau menghadiri majlis perasmian dan penamaan jambatan ketiga Klang yang merentangi Sungai Klang antara persimpangan Sungai Udang dan Telok Pulai, dan persimpangan Jalan Goh Huck Huat. Jambatan tersebut dinamakan Jambatan Raja Muda Nala, sempena nama Raja Nala, putera Sultan Selangor yang pertama, yang menjadi Raja Muda Selangor apabila adiknya menaiki takhta.

Pada 12 Februari 2018, baginda membuat penampilan di Istana Budaya  bagi menyaksikan teater muzikal adaptasi Ola Bola. Pada 24 Februari 2018, beliau telah menghadiri majlis penutup pertandingan Tilawah Al-Quran peringkat Negeri Selangor, dan menyampaikan hadiah kepada para pemenang kategori wanita. Baginda juga menghadiri "Pameran Seni dan Jualan Amal," acara pengumpulan dana yang dianjurkan oleh Persatuan Autisme Kebangsaan Malaysia (NASOM) pada 21 April 2018. Ia diadakan sempena meraikan minggu Autisme Kebangsaan 2018.

Selepas pilihan raya negeri Selangor 2018, baginda menyaksikan majlis angkat sumpah Azmin Ali yang kembali sebagai Menteri Besar Selangor pada 11 Mei 2018. Beliau turut menyaksikan majlis angkat sumpah Amirudin Shari sebagai Menteri Besar Selangor ke-16 pada 19 Jun 2018 selepas Azmin melepaskan jawatannya untuk menyertai Kabinet Malaysia sebagai Menteri Hal Ehwal Ekonomi yang pertama. Pada 24 Jun 2018, beliau menghadiri majlis rumah terbuka Aidilfitri Menteri Besar. Majlis yang diadakan di Dataran Kemerdekaan Shah Alam itu dihadiri kira-kira 50,000 orang termasuk Timbalan Perdana Menteri, Wan Azizah Wan Ismail.

Pada 7 Julai 2018, baginda menyertai Larian Futbal Fanatix, acara larian Piala Dunia terbesar di Malaysia, yang diadakan di Shah Alam sempena Piala Dunia FIFA 2018. Baginda mengambil bahagian dalam kategori 3 km dan melepaskan peserta dalam kategori lima dan sepuluh kilometer.

Baginda membuat perjalanan tidak rasmi bersama ahli keluarga dan rakan terdekat ke Sekinchan pada Mei 2019 untuk melihat kehidupan penduduk setempat secara dekat, kerana baginda tertarik dengan tempat tersebut dari lawatan rasminya pada 2017. Baginda melawat beberapa tarikan pelancong termasuk sawah padi, perkampungan nelayan dan jeti Sky Mirror.

Baginda menunaikan ibadah haji bersama suaminya Sultan Sharafuddin Selangor pada Jun 2023.

Baginda merupakan Pro-canselor Universiti Teknologi MARA (UiTM), dan telah diisytiharkan pada 14 Jun 2022, bermula dari 18 Oktober 2021 hingga 17 Oktober 2024.